**O b e c Stratená**

**Stratená č. 46, 049 71 Stratená, tel.: 058/7981 114, e-mail: erikaoravcovadlj@gmail.com**

 ┌ ┐

 Rozdeľovník

 └ ┘

 Vybavuje/ linka Stratená

PhDr. Petra Baričová 20.02.2015

Vec

Výzva na doručenie ponuky podľa § 9 ods. 9 (jednoduchá zákazka) zákona číslo 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) na poskytnutie služby na predmet zákazky: **„Záverečná odborná konferencia“**

Na základe rozhodnutia Obce Stratená k realizácii projektu pod názvom**:** „SLOVENSKÝ RAJ - Klaster cestovného ruchu NP Slovenský raj a TIC Dobšinská ľadová jaskyňa“, Vás vyzývame na doručenie ponuky na realizáciu zákazky: **„Záverečná odborná konferencia”**

**OPIS PREDMETU ZÁKAZKY:**

**Stručný opis predmetu zákazky:** Predmetom zákazky je poskytnutie kompletného zabezpečenia organizácie Záverečnej odbornej konferencie (ďalej len „Záverečná konferencia“) pre projekt „Slovenský raj – Klaster cestovného ruchu NP Slovenský raj a TIC Dobšinská ľadová jaskyňa“.

Záverečná konferencia bude pre cca 80 účastníkov, ktorá sa bude konať v dňoch 19. – 21.3.2015 (objednávateľ si vyhradzuje právo zmeniť termín na neskorší, konferencia sa však uskutoční najneskôr do 31.3.2015). Záverečná konferencia bude tematicky zameraná na zhodnotenie výstupových ukazovateľov projektu a na činnosť a ďalšie fungovanie OOCR Slovenský raj. Cieľovou skupinou sú: obyvatelia územia NP Slovenský raj, členovia OOCR Slovenský raj, partneri projektu, podnikatelia z územia NP Slovenský raj, MDVaRR, okolité OOCR, ZMOS, KSK, KOCR Košice región, ŠOP SR, HZS a ďalšie zainteresované subjekty.

**Bližší opis predmetu zákazky (je zároveň i neoddeliteľnou súčasťou kúpnej zmluvy ako jej príloha č. 1) tvorí prílohu č. 2 tejto výzvy.**

**Kód CPV**

Hlavný slovník:

**Hlavný predmet:** 55120000-7 Služby na organizovanie stretnutí a konferencií

**Vedlajší predmet:** 79951000-5 Organizovanie seminárov

**Spôsob platby:** Predmet zákazky bude financovaný z prostriedkov poskytnutého nenávratného finančného príspevku zo Švajčiarskej konfederácie (85%) a zo štátneho rozpočtu SR (15%).Verejný obstarávateľ uhradí úspešnému uchádzačovi dohodnutú cenu za preukázateľne poskytnutú službu na základe predloženej faktúry do 30 dní odo dňa jej doručenia verejnému obstarávateľovi. Záloha sa neposkytuje.

***Žiadame predložiť :***

***Cenovú ponuku***

Cenovú ponuku žiadame vypracovať po položkách v súlade s prílohou č. 1. Cena bude stanovená nasledovne:

* navrhovaná cena za celý predmet zákazky bez DPH,
* navrhovaná cena za celý predmet zákazky s DPH.

Ak je uchádzač platcom dane z pridanej hodnoty/ďalej len DPH/, navrhovanú cenu uvedie v zložení :

- navrhovaná cena bez DPH,

- sadzba DPH a výška DPH,

- navrhovaná cena vrátane DPH.

Ak uchádzač nie je platcom DPH, uvedie navrhovanú cenu celkom.

Na túto skutočnosť, že nie je platcom DPH upozorní.

Cena musí byť stanovená v súlade so zákonom NR SR č.18/1996 Z. z. o cenách v znení zákona č. 196/2000 Z. z., vyhlášky MF SR č.87/1996 Z.z., ktorou sa vykonáva zákon NR SR č.18/1996 o cenách v znení vyhlášky MF SR č.375/1999 Z. z.

***Podmienky účasti:***

Uchádzač predloží v rámci technickej spôsobilosti:

**1.** **doklad o oprávnení dodávať tovar, uskutočňovať stavebné práce alebo poskytovať službu**, vo vzťahu aspoň k jednému predmetu zákazky, na ktorú predkladá uchádzač ponuku alebo žiadosť o účasť – dokladom o oprávnení dodávať tovar, uskutočňovať stavebné práce alebo poskytovať službu (t.j. výpis z obchodného resp. živnostenského registra). Požadovaný doklad je nutné predložiť ako originál alebo jeho úradne osvedčenú kópiu .

***Miesto poskytnutia služby:***

Územie NP Slovenský raj alebo v jeho bezprostrednej blízkosti, v zariadení vhodnom na organizáciu konferencie.

***Kritériá na hodnotenie splnenia podmienok účasti uchádzačov:***

Predloženie požadovaných dokladov.

***Kritériá hodnotenia ponúk:***

Kritériom hodnotenia ponúk predmetu zákazky je najnižšia cena v Eur s DPH za celý predmet zákazky, zaokrúhlená na dve (2) desatinné miesta)

1. Cena v Eur s DPH za celý predmet zákazky

Uchádzač vyplní prílohu č. 1 tejto výzvy

***Lehota na predloženie ponuky :* do 04.03.2015 do 1300 hod. miestneho času.**

***Adresa na predkladanie ponuky :*** Obec Stratená č. 46, 049 71 Stratená - sekretariát

***Spôsob doručenia:*** Uchádzač vloží ponuku do samostatného, uzavretého a nepriehľadného obalu, ktorý musí obsahovať nasledovné údaje :

* Adresu verejného obstarávateľa.
* Adresu uchádzača (obchodné meno a adresa sídla alebo miesta podnikania uchádzača).
* Označenie **„jednoduchá zákazka – neotvárať “**
* Označenie heslom zjednodušenej výzvy na predloženie cenovej ponuky:

**„Záverečná odborná konferencia“**

**Lehota viazanosti ponúk: do 31.03.2015**

***Jazyk ponuky:***

Ponuka a ďalšie doklady a dokumenty v rámci predmetnej zákazky musia byť predložené v štátnom jazyku (v slovenskom jazyku).

Ak ponuku predkladá uchádzač so sídlom mimo územia Slovenskej republiky, musí predložiť doklady, ktorými preukazuje splnenie podmienok účasti v predmetnej zákazke v pôvodnom jazyku a súčasne predložiť preklad takýchto dokladov do štátneho jazyka, okrem dokladov predložených v českom jazyku. Ak sa zistí rozdiel v ich obsahu, rozhodujúci je preklad v štátnom jazyku (v slovenskom jazyku).

**Výsledkom tejto jednoduchej zákazky bude zmluva, ktorá nemôže byť v rozpore so znením tejto výzvy a s ponukou uchádzača.**

***Doplňujúce informácie :***

 V prípade doručenia cenových ponúk s neúmerne vysokou cenou, ktorú verejný obstarávateľ nemôže akceptovať, si verejný obstarávateľ vyhradzuje právo neprijať žiadnu z doručených ponúk.

Spôsob doručenia ponúk akceptovaný verejným obstarávateľom: poštou, kuriérom a doručenie ponuky osobne, so zaregistrovaním na sekretariáte verejného obstarávateľa.

Ďalej si verejný obstarávateľ vyhradzuje právo upraviť rozsah predmetu zákazky v rozsahu pridelených finančných prostriedkov.

Verejný obstarávateľ neposkytuje preddavok alebo zálohu na plnenie zmluvy.

Verejný obstarávateľ si vyhradzuje právo ponechať si v rámci svojej evidencie všetky doklady a dokumenty predložené uchádzačom do predmetnej zákazky.

**Verejný obstarávateľ si vyhradzuje právo zrušiť zákazku a neuzavrieť zmluvu v prípade, že mu na daný predmet zákazky nebudú schválené a pridelené finančné prostriedky.**

Uchádzač predložením cenovej ponuky vyjadruje súhlas so stanovenými podmienkami verejného obstarávateľa.

Mgr. Erika Oravcová

 starostka obce

Príloha č. 1

**Zákazka na poskytnutie služby**

**„Záverečná odborná konferencia“**

Ceny budú uvádzané v eurách. V cenách budú zahrnuté všetky náklady poskytovateľa, ktoré sú s realizáciou zákazky spojené.

**Skladba ceny za celý predmet zákazky:**

|  |  |  |  |  |
| --- | --- | --- | --- | --- |
| p.č. | **Predmet zákazky** | **Cena celkom spolu bez DPH v EUR** | **Sadzba v Eur pri 20 % DPH**  | **Cena celkom spolu s DPH v EUR** |
| 1. | Záverečná odborná konferencia |  |  |  |

V cene sú zahrnuté všetky náklady súvisiace s poskytnutím celého predmetu zákazky, vrátane nákladov spojených s cestovaním (pracovné stretnutia, ...) a pod..

V ............................................, dňa ...............................

 ........................................................................

 podpis uchádzača alebo osoby oprávnenej

 konať za uchádzača